cyanic-selkie/wikianc huggingface dataset:
লিবিয়ার ইতিহাস
মুসলিম শাসনামলে লিবিয়াঃ
উম্মাইয়া খেলাফতকালে লিবিয়া দামেস্ক থেকে শাসিত হতো। তবে ৭৫০ খ্রিস্টাব্দে আব্বাসীয়দের হাতে উম্মাইয়া বংশের উৎখাতের পর লিবিয়া আব্বাসীয় খেলাফতের অধীনে বাগদাদ এর অধীনে শাসিত হতো। বাগদাদের প্রখ্যাত খলিফা হারুন আল-রশিদ ৮০০ খ্রিস্টাব্দে ইব্রাহিম ইবনে আল-আঘলবকে ইফরিকিয়ায় তাঁর গভর্নর নিযুক্ত করলে লিবিয়া পরবর্তী সময়কালে আঘলাববী বংশের অধীনে যথেষ্ট স্থানীয় স্বায়ত্তশাসন উপভোগ করেছিল। আবঘালীরা জনকল্যাণকর শাসক ছিলেন । তারা অত্র অঞ্চলে রাজনৈতিক স্থিতিশীলতা আনয়ন করেন এবং রোমান সেচ ব্যবস্থা পুনরুদ্ধার করেছিল যা কৃষিক্ষেত্র থেকে এই অঞ্চলে সমৃদ্ধি এনেছিল। নবম শতাব্দীর শেষের দিকে, শিয়া ফাতিমিয়রা তাদের পশ্চিম রাজধানী মাহদিয়া থেকে পশ্চিম লিবিয়া নিয়ন্ত্রণ করেছিলেন। পরবর্তীতে ৯৭৩ খ্রিস্টাব্দে তারা তাদের নতুন রাজধানী কায়রোতে স্থানান্তর করলে কায়রো থেকেই পুরো লিবিয়া শাসন করা শুরু করে এবং বলোঘাইন ইবনে জিরি-কে গভর্নর হিসাবে নিযুক্ত করে। ফাতিমিয় শাসনের সময়, সুদান থেকে আনীত দাস এবং স্বর্ণ ব্যবসায় সমৃদ্ধ ছিলো লিবিয়া। ফাতিমিয়রা লিবিয়ার বন্দর ব্যবহার করে ইতালির সাথে ব্যবসা করতো । ইতালিতে পশম, চামড়া এবং লবণের রপ্তানির বিপরীতে লিবিয়া কাঠ ও লোহার জিনিস আমদানি করতো।
পরবর্তীতে ফাতিমিয়দের নিযুক্ত গভর্নর ইবনে জিরি-এর জিরিয় রাজবংশ শিয়া শাসন হতে বিচ্ছিন্ন হয়ে বাগদাদের সুন্নি আব্বাসীদেরকে ন্যায়সঙ্গত খলিফা হিসাবে মেনে নিলে প্রতিশোধ হিসেবে ফাতি্মিয়রা উত্তর আফ্রিকা হতে বিশৃঙ্খল ও কুখ্যাত আরব বেদুইন উপজাতি যথাক্রমে বনু সুলাইমা এবং বনু হিলাল-কে থেকে লিবিয়াতে অনুপ্রবেশ করায়। হাজার হাজার অধিবাসীর এই দুটি উপজাতীয় গোত্র কেবলমাত্র জিরিয় রাজবংশের জন্য রাজ্যশাসনকেই কঠিন করে তুলেনি, তারা লিবিয়ার প্রান্ত অঞ্চলে মারাত্নক বিশৃঙ্খলা আনয়ন করে। ফলে এ অঞ্চলে আব্বাসীয় সুন্নি প্রভাব তথা এই অঞ্চলের সাংস্কৃতিক ও ভাষাগত আরবিকরণকে সীমাবদ্ধ হয়ে পড়ে। প্রখ্যাত আরবীয় বুদ্ধিজীবী ইবনে খালদুন উল্লেখ করেছিলেন যে বনু হিলাল হানাদার বাহিনী লিবিয়ার জমিগুলোকে সম্পূর্ণ শুষ্ক মরুভূমিতে পরিণত করে।
সিনারিজিন
তথ্যসূত্র
পিপারিজিন
আমির মালিক
আমির মালিক (عامر ملک; জন্ম: ৩ জানুয়ারি ১৯৬৩) পাঞ্জাবের ম্যান্ডি বাহাউদ্দীন এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৮৭ সালে সেন্ট্রাল ল্যাঙ্কাশায়ার লীগে খেলেন। হাইড সিসি’র সদস্যরূপে পেশাদার ক্রিকেটার হিসেবে রে বেরি’র স্থলাভিষিক্ত হন।
আন্তর্জাতিক ক্রিকেট
সমগ্র খেলোয়াড়ী জীবনে চৌদ্দটি টেস্ট ও চব্বিশটি একদিনের আন্তর্জাতিকে অংশগ্রহণ করেছেন আমির মালিক। ৭ ডিসেম্বর, ১৯৮৭ তারিখে ফয়সালাবাদে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ অক্টোবর, ১৯৯৪ তারিখে রাওয়ালপিন্ডিতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন একদিনের আন্তর্জাতিক ক্রিকেটে অংশগ্রহণের সুযোগ দেয়া হয়নি।
নিজস্ব দ্বিতীয় টেস্টে সাত ঘণ্টা ক্রিজে অবস্থান করে ৯৮ রানে অপরাজিত ছিলেন। ১৯৮৯-৯০ মৌসুমে ভারতের বিপক্ষে উপর্যুপরী শতরান করেন। উইকেট-রক্ষকের চলতি দায়িত্বে থেকে রিচি রিচার্ডসনকে স্ট্যাম্পিং করেছেন। দুই নম্বরে ব্যাটিংয়ে নামা অস্ট্রেলীয় পিটার টেলরের একমাত্র উইকেট পান। চার বছর দলের বাইরে অবস্থানের পর ১৯৯৪-৯৫ মৌসুমে অস্ট্রেলিয়ার মুখোমুখি হতে হয় তাকে। দ্বিতীয় টেস্টের দ্বিতীয় ইনিংসে অনবদ্য ৬৫ রান তুলে দলের পরাজয়ে রুখে দাঁড়ান। এরপর আর তাকে খেলানো হয়নি।
সাহসপুর রোড রেলওয়ে স্টেশন
সাহসপুর রোড রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলা য় বাঁকুড়া-মসাগ্রাম লাইনে অবস্থিত।
লতা চুকু
উগু লতাচুকু জাচিন্দা ওবিয়ানুঞ্জু আমেলিয়া একজন নাইজেরীয় অভিনেত্রী যিনি লতা চুকু নামেই বেশি পরিচিত। তিনি জেনিফা'স ডায়েরি নামক নাইজেরীয় টিভি ধারাবাহিকে অভিনয় করে জনপ্রিয়তা লাভ করেন, এতে তিনি "কিকি" চরিত্রে অভিনয় করেছিলেন। তিনি যোগব্যায়াম ফিটনেসেও উত্সাহী ব্যক্তি।
প্রাথমিক জীবন
লতা নাইজেরিয়ার এনুগু রাজ্যের এনসুক্কায় জন্মগ্রহণ করেন, তবে তাঁর শৈশব বেড়ে ওঠা বেশিরভাগ বেনিন শহরে হয়। লতা তার পিতা-মাতার চার সন্তানের মধ্যে সর্বশেষ। তিনি বেনিন বিশ্ববিদ্যালয়ে কৃষি অর্থনীতি এবং সম্প্রসারণ পরিষেবা বিষয়ে অধ্যয়ন করেছেন এবং পরবর্তীকালে নাইজেরিয়ার লেগোসের রাজকীয় শিল্পকলা একাডেমিতে অভিনয় করেছেন।
পেশা
অভিনয়ের আগে, লতা একজন মডেল হিসেবে কাজ করেন এবং ২০১১ সালে নাইজেরিয়ার মোস্ট বিউটিফুল গার্ল প্রতিযোগিতায় ইয়োবে রাজ্যের প্রতিনিধিত্ব করেছিলেন। তিনি ২০১১ সালে অভিনয় জীবন শুরু করেন, তবে জেনিফা'স ডেইরিতে কিকি চরিত্রে অভিনয় করার পর জনপ্রিয়তা পান। তিনি দ্য রয়েল হিবিস্কাস হোটেল, ফলিং, ফাইন গার্ল, দ্য আরবিট্রেশন, ডগনাপডের মতো চলচ্চিত্রে অভিনয় করেছেন।
লতা টেকস
২০১৭ সালে তিনি "লতা টেকস" নামে একটি রান্না এবং জীবনযাত্রার অনুষ্ঠান করার ঘোষণা দেন যাতে লতাকে খাবার এবং প্রকৃতি প্রেমিক হিসাবে দেখানো হয়। অনুষ্ঠানটিতে অ্যাডেকুনলে গোল্ড, তোসিন আজিবাদে, আরামাইড এমসি গ্যালাক্সি সহ বেশ কয়েকজন নাইজেরীয় তারকা উপস্থিত হয়েছেন।
বর্ডার গার্ড বাংলাদেশ
থাম্ব|বেনাপোল বন্দরে বর্ডার গার্ড বাংলাদেশের সদস্য বর্ডার গার্ড বাংলাদেশ (বাংলা অর্থ:বাংলাদেশ সীমান্ত রক্ষক) বাংলাদেশের একটি আধাসামরিক বাহিনী। এর কাজ হল মূলত বাংলাদেশের সীমান্ত রক্ষা করা। এর সদর দপ্তর ঢাকার পিলখানায় অবস্থিত। বাংলাদেশের স্বাধীনতা অর্জনের পূর্বে এর নাম ছিল ইস্ট পাকিস্তান রাইফেল্‌স (ইপিআর)। বাংলাদেশের স্বাধীনতা অর্জনের পর ১৯৭২ সালে এর নাম হয় 'বাংলাদেশ রাইফেলস' (বিডিআর)। ২০১১ সালে পুনরায় নাম পরিবর্তন করে রাখা হয় 'বর্ডার গার্ড বাংলাদেশ' (বিজিবি)। ২০১৬ সালে এই বাহিনীতে সর্বপ্রথম নারী সৈনিক যুক্ত হয়।
ইতিহাস
১৭৯৫ সালের ২৯ জুন বর্ডার গার্ড বাংলাদেশের গোড়াপত্তন হয়েছিল। তখন বাহিনীর নাম ছিল রামগড় লোকাল ব্যাটালিয়ন। সৈন্যসংখ্যা ছিল ৪৪৮। ছয় পাউন্ড গোলা, চারটি কামান এবং দুটি অনিয়মিত অশ্বারোহী দল নিয়ে রামগড় লোকাল ব্যাটালিয়ন গঠন করা হয়। সীমান্ত এলাকায় সমস্যা বৃদ্ধির কারণে এ বাহিনী পার্বত্য অঞ্চলের অভিযানে অংশ নেয়।
১৮৬১ সালে পূর্বাঞ্চলের নিয়মিত-অনিয়মিত পুলিশ বাহিনীর এক হাজার ৪৫৪ জনের সমন্বয়ে রামগড় লোকাল ব্যাটালিয়নকে পুনর্গঠিত করে নাম রাখা হয় ফ্রন্টিয়ার গার্ডস। এর সদর দপ্তর ছিল চট্টগ্রাম; কামরূপ, গোয়ালপাড়া, লক্ষ্মীপুর, সিলেট ও ত্রিপুরা সীমান্ত-ফাঁড়িগুলো এর অন্তর্ভুক্ত ছিল। ১৮৭৯ সালে স্পেশাল কোম্পানি নামে এই বাহিনীর তৎকালীন সদস্যরা পিলখানায় প্রথম ঘাঁটি স্থাপন করেন। ১৮৯১ সালে এ বাহিনীকে পুনর্গঠনের মাধ্যমে ফ্রন্টিয়ার গার্ডসের নাম পরিবর্তন করে রাখা হয় বেঙ্গল মিলিটারি পুলিশ। বেঙ্গল মিলিটারি পুলিশ বাহিনীকে চারটি কোম্পানিতে ভাগ করা হয়। এর স্থায়িত্বকাল ছিল ১৯১৯ সাল পর্যন্ত। ১৯২০ সালে বেঙ্গল মিলিটারি পুলিশ বাহিনীকে পুনর্গঠন করে নাম রাখা হয় ইস্টার্ন ফ্রন্টিয়ার্স রাইফেলস। ইস্টার্ন ফ্রন্টিয়ার্স রাইফেলসকে ১৬টি প্লাটুনে ভাগ করে সীমান্ত রক্ষায় নিরাপত্তার কাজে নিয়োজিত করা হয়। এর স্থায়িত্বকাল ছিল ১৯৪৬ সাল পর্যন্ত।
১৯৪৭ সালে ব্রিটিশ শাসন থেকে ভারত বিভাগের পর ইস্টার্ন ফ্রন্টিয়ার্স রাইফেলসের নাম পরিবর্তন করে নাম রাখা হয় ইস্ট পাকিস্তান রাইফেলস। এর সংক্ষিপ্ত নামকরণ করা হয় ইপিআর। কলকাতা মেট্রোপলিটন আর্মড পুলিশের একটি দল এবং বাঙালি ও পশ্চিম পাকিস্তানের এক হাজার সেনা এ বাহিনীতে যোগ দেয়। দক্ষ নেতৃত্ব ও দিকনির্দেশনার জন্য ইপিআরে সামরিক বাহিনী থেকে সেনা কর্মকর্তাদের নিয়োগ দেওয়া হয়।
দেশ স্বাধীন হওয়ার পর ১৯৭২ সালের ৩ মার্চ ইপিআর বাহিনীকে পুনর্গঠন করে এর নাম রাখা হয় বাংলাদেশ রাইফেলস (বিডিআর)। ১৯৮০ সালের ৩ মার্চ থেকে এ বাহিনীর স্বীকৃতি হিসেবে সরকার একে জাতীয় পতাকা প্রদান করে। ১৯৯৭ সালের ১৬ মার্চ বিডিআর বাহিনীর জন্য তিন রঙের সংমিশ্রণে ছাপা কাপড়ের ইউনিফর্মের প্রবর্তন করা হয়। ২০০৯ সালে পিলখানা সদর দপ্তরে ঘটে যাওয়া ইতিহাসের বিভীষিকাময় নারকীয় হত্যাকাণ্ডের মধ্য দিয়ে বিডিআরের ২১৫ বছরের গৌরবময় অধ্যায়ের ছন্দপতন ঘটে। এ বাহিনীর নাম ও পোশাক পরিবর্তন করে নতুন আইনও প্রবর্তন করা হয়। ২৩ জানুয়ারি ২০১১ প্রধানমন্ত্রী শেখ হাসিনা বিজিবির পতাকা উত্তোলন করেন।
২০০৯ সালের ২৫ ও ২৬ ফেব্রুয়ারি ঢাকার পিলখানা সদর দপ্তরে বিডিআরের কতিপয় উচ্ছৃঙ্খল জওয়ান সংঘটিত করেন ইতিহাসের বিভীষিকাময় নারকীয় হত্যাকাণ্ড।   কিন্তু বিডিআর আইনে দোষীদের নগণ্য শাস্তির বিধান থাকায় আইন পরিবর্তনেরও প্রয়োজনীয়তা দেখা দেয়। এই বাহিনীর নাম পরিবর্তন করে রাখা হয় বর্ডার গার্ড বাংলাদেশ (বিজিবি)।
স্বাধীনতা যুদ্ধে ভূমিকা
১৯৭১ সালের ২৫ মার্চ রাতে বঙ্গবন্ধু শেখ মুজিবুর রহমানের আহ্বানে মুক্তিযুদ্ধে অংশ নেন তৎকালীন ইস্ট পাকিস্তান রাইফেলসের (ইপিআর) সদস্যরা। মুক্তিযুদ্ধের ইতিহাসে এ বাহিনীর রয়েছে গৌরবময় অবদান। স্বাধীনতাযুদ্ধে ইপিআরের ৮০০ সদস্য মৃত্যুবরণ করেন। এঁদের মধ্যে ছিলেন বীরশ্রেষ্ঠ শহীদ ল্যান্স নায়েক নূর মোহাম্মদ শেখ ও বীরশ্রেষ্ঠ শহীদ ল্যান্স নায়েক মুন্সি আবদুর রউফ।
দমাই জাতি
দমাই ( दमाइँ  ) হল খস জনগোষ্ঠীর অন্তর্ভুক্ত একটি পেশাগত জাতি। তারা ৪৫টি উপগোষ্ঠী নিয়ে গঠিত। এই জনজাতির লোকেরা যে উপগোষ্ঠীর অন্তর্ভুক্ত তার উপর ভিত্তি করে তারা তাদের পদবী নির্ধারিত করে। এই বর্ণের লোকেরা ঐতিহ্যগতভাবে দর্জি এবং সঙ্গীতশিল্পী হয়। তারা নওমতি বাজা ব্যবহারে পারদর্শী হয়। নওমতি বাজা হল নয়টি ঐতিহ্যবাহী বাদ্যযন্ত্রের একটি সমাহার। দমাই কথাটি এসেছে বাদ্যযন্ত্র দামাহা থেকে। ১৮৫৪ সালে নেপালী মুলুকি আইন (আইনি কোড) দামাইকে নিম্নবর্গের শ্রেণীতে অন্তর্ভুক্ত করেছিল।  ঐতিহ্যগত মর্যাদার কারণে শুধুমাত্র কামি, দামাই এবং সারকিকে কয়েকটি প্রসঙ্গে খাস উপজাতির তকমা দেওয়া হয়।
পুরাকালে নেপালে বর্ণ-ভিত্তিক বৈষম্যে চরম আকার ধারন করেছিল। সেইকারণে, নেপাল সরকার আইনত বর্ণ-প্রথা বিলুপ্ত করে এবং অস্পৃশ্যতা (একটি নির্দিষ্ট বর্ণের বঞ্চনা) সহ যে কোনও বর্ণ-ভিত্তিক বৈষম্যকে অপরাধ হিসাবে চিহ্নিত করে। ১৯৬৩ খ্রিস্টাব্দে এই আইন পাশ হয়। নেপাল পূর্বে হিন্দু রাজতন্ত্র দ্বারা শাসিত একটি হিন্দু রাষ্ট্র ছিল। স্বাধীনতা ও সাম্যের দিকে নেপালের এই পদক্ষেপের পর নেপাল বর্তমানে একটি ধর্মনিরপেক্ষ রাষ্ট্রে পরিণত হয়েছে, ২৮ মে ২০০৮ সালে হিন্দুরাষ্ট্রের তকমা সম্পুর্ন‌ভাবে মুছে দিয়ে এটি একটি প্রজাতান্ত্রিক দেশ হিসাবে ঘোষিত হয়। এর সাথে  জাত-ভিত্তিক বৈষম্য এবং অস্পৃশ্যতার অবলুপ্তি হয়।
নেপালের ২০১১ সালের আদমশুমারি অনুসারে নেপালের জনসংখ্যার ১.৮% (বা ৪৭২,৮৬২ জন) দামাই জনগোষ্ঠীর অন্তর্ভুক্ত। নেপাল সরকার কর্তৃক কামি, বাদি, সারকি এবং গাইন সহ ৯টি বিবিধ সামাজিক গোষ্ঠীর সাথে সাথে দামাইকে পার্বত্য দলিত জনগোষ্ঠী বিভাগের অধীনে শ্রেণীবদ্ধ করা হয়েছে।
কাজল
কাজল (জন্ম কাজল মুখার্জী; ৫ আগস্ট ১৯৭৪), এছাড়াও বিবাহত্তোর কাজল দেবগন নামে পরিচিত, একজন ভারতীয় বাঙালি চলচ্চিত্র অভিনেত্রী, যিনি মূলত হিন্দি চলচ্চিত্রে কাজ করেন। ভারতের মুম্বইয়ে মুখার্জী-সমর্থ পরিবারে জন্ম নেওয়া কাজল অভিনেত্রী তনুজা সমর্থ এবং চলচ্চিত্র নির্মাতা শমু মুখার্জী দম্পতির কন্যা। কাজল ভারতের অন্যতম সফল এবং সর্বোচ্চ পারিশ্রমিকপ্রাপ্ত অভিনেত্রী। কর্মজীবনে তিনি বারটি ফিল্মফেয়ার পুরস্কার মনোনয়নের মধ্যে ছয়টি পুরস্কার জিতেছেন। তার মাসী নূতনের সাথে যৌথভাবে তিনি সর্বোচ্চ পাঁচবার শ্রেষ্ঠ অভিনেত্রী বিভাগে ফিল্মফেয়ার পুরস্কার বিজয়ের রেকর্ড ধরে রেখেছেন। ২০১১ সালে তিনি ভারত সরকার কর্তৃক দেশের চতুর্থ সর্বোচ্চ সম্মানিত পুরস্কার পদ্মশ্রীতে ভূষিত হয়েছেন।
কাজলের চলচ্চিত্রে অভিষেক হয় ১৯৯২ সালে তার মায়ের সাথে প্রণয়ধর্মী বেখুদি চলচ্চিত্রে। তার প্রথম বাণিজ্যিক সফল চলচ্চিত্র রহস্যধর্মী বাজীগর (১৯৯৩) এবং যুগান্তকারী প্রণয়ধর্মী চলচ্চিত্র ইয়ে দিল্লাগি (১৯৯৪)। নব্বইয়ের দশকে তিনি কয়েকটি শীর্ষ-উপার্জনকারী চলচ্চিত্রে অভিনয়ের মাধ্যমে আরো সাফল্য অর্জন করেছিলেন, যার মধ্যে অ্যাকশন-থ্রিলার করন অর্জুন (১৯৯৫), হাস্যরস ইশ্‌ক (১৯৯৭) এবং প্রণয়ধর্মী নাট্য চলচ্চিত্র প্যায়ার কিয়া তো ডরনা ক্যায়া (১৯৯৯), প্যায়ার তো হোনা হি থা (১৯৯৯) এবং হাম আপকে দিল মেঁ রেহতে হ্যাঁয় (১৯৯৯) অন্তর্ভুক্ত। ১৯৯৭ সালে গুপ্ত: দ্য হিডেন ট্রুথ রহস্য চলচ্চিত্রের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন এবং ১৯৯৮ সালে মনস্তাত্ত্বিক রহস্য চলচ্চিত্র দুশমন তাকে সমালোচনামূলক স্বীকৃতি এনে দেয়। ১৯৯৫ সালে প্রণয়ধর্মী নাট্য দিলওয়ালে দুলহনিয়া লে যায়েঙ্গে চলচ্চিত্রে এরআরআই পরিবারের কন্যা, ১৯৯৮ সালে প্রণয়মূলক-নাট্যধর্মী কুছ কুছ হোতা হ্যায় চলচ্চিত্রে প্রথমে বালকসুলভ ও পরে আদর্শ ভারতীয় নারী চরিত্রে, ২০০১ সালে পারিবারিক-নাট্যধর্মী কাভি খুশি কাভি গাম... চলচ্চিত্রে নিম্নমধ্যবিত্ত পাঞ্জাবি নারী, ২০০৬ সালে ফনা চলচ্চিত্রে অন্ধ কাশ্মিরি নারী, এবং ২০১০ সালে মাই নেম ইজ খান চলচ্চিত্রে বিচ্ছেদ হওয়া একক মা চরিত্রে অভিনয়ের জন্য রেকর্ড সংখ্যক পাঁচবার শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। তার অভিনীত সর্বাধিক উপার্জনকারী চলচ্চিত্র হল অ্যাকশন-প্রণয়ধর্মী দিলওয়ালে (২০১৫) ও ঐতিহাসিক জীবনীমূলক তানহাজী (২০২০)।
চলচ্চিত্রে অভিনয়ের পাশাপাশি কাজল সামাজিক কর্মকাণ্ডে জড়িত। তিনি বিধবা নারী এবং শিশুদের নিয়ে কাজের জন্য সুপরিচিত। এই কাজের জন্য তিনি ২০০৮ সালে কর্মবীর পুরস্কার লাভ করেন। এছাড়া তিনি জি টিভির রক-এন-রোল ফ্যামিলি অনুষ্ঠানের বিচারক এবং দেবগন এন্টারটেইনমেন্ট অ্যান্ড সফটওয়্যার লিমিটেডের ব্যবস্থাপনার দায়িত্ব পালন করছেন। কাজল ১৯৯৯ সালে অভিনেতা ও চলচ্চিত্র নির্মাতা অজয় দেবগনকে বিয়ে করেন। তাদের দুই সন্তান রয়েছে।
প্রাথমিক জীবন এবং পটভূমি
থাম্ব|ডান|কাজল তার মা [[তনুজা (মধ্য) এবং বোন তানিশার (ডান) সাথে ২০১২ সালে।]]
কাজল ১৯৭৪ সালের ৫ আগস্ট ভারতের বম্বের (বর্তমানে মুম্বই) বাঙালি-মারাঠি মুখার্জী-সমর্থ পরিবারে জন্মগ্রহণ করেন। তার মা তনুজা সমর্থ অভিনেত্রী এবং বাবা শমু মুখার্জী ছিলেন পরিচালক ও প্রযোজক। তার বাবা শমু ২০০৮ সালে হৃদরোগে আক্রান্ত হয়ে মারা যান। কাজলের ছোট বোন তানিশা মুখার্জী একজন বলিউড অভিনেত্রী। তার মাসী ছিলেন অভিনেত্রী নূতন এবং তার নানী শোভনা সমর্থ ও প্রো-পিতামহী ছিলেন রতন বাই; তারা সকলেই ভারতীয় চলচ্চিত্রের সাথে জড়িত ছিলেন। তার দুই চাচা জয় মুখার্জী ও দেব মুখার্জী চলচ্চিত্র প্রযোজক। তার দাদা শশধর মুখার্জী এবং নানা কুমারসেন সমর্থ চলচ্চিত্র নির্মাতা ছিলেন। কাজলের চাচাত বোন রানী মুখার্জী ও শ্রাবণী মুখার্জী বলিউডের অভিনেত্রী এবং চাচাতো ভাই মোহনিশ বেহল অভিনেতা, এবং অয়ন মুখার্জী চলচ্চিত্র পরিচালক।
কাজল বলেন যে তিনি শৈশবে অত্যন্ত দুষ্ট এবং খুব অল্প বয়স থেকে ভীষণ একগুঁয়ে ও আবেগপ্রবণ ছিলেন। তার যখন খুবই অল্প বয়স তখন তার বাবা-মা আলাদা হয়ে যান, কিন্তু তনুজার মতে এতে কাজলের ওপর কোনো প্রভাব পরেনি, কারণ তারা কখনো কাজলের সামনে তর্ক-বিতর্ক করতেন না। তার মায়ের অনুপস্থিতিতে কাজল তার নানীর দেখাশোনা করতেন এবং কাজল তার সম্পর্কে বলেন, "তিনি কখনো আমাকে বুঝতে দেননি যে আমার মা বাইরে কাজ করছেন।" কাজলের ভাষ্যমতে তার মা তাকে খুব অল্প বয়সেই স্বাধীনচেতা মনোভাবের অধিকারী করে তুলেন। দুটি ভিন্ন সংস্কৃতিতে বেড়ে ওঠা কাজল তার মায়ের দিক থেকে "মহারাষ্ট্রীয় দরকারবাদ" এবং বাবার দিক থেকে "বাঙালি মেজাজ" পেয়েছেন।
শিক্ষা জীবন
কাজল পঞ্চগনির সেন্ট জোসেফ কনভেন্ট বোর্ডিং স্কুলে পড়াশোনা করেন। পাশাপাশি তিনি নৃত্যসহ বিভিন্ন অতিরিক্ত কার্যক্রমে অংশ নিতেন। বিদ্যালয়ে থাকাকালীন তার কথাসাহিত্য পাঠের আগ্রহ জন্মে। এই অভ্যাস তাকে তার জীবনের দুঃসময়ে সঙ্গ দেয়।
১৯৯২-১৯৯৬: অভিষেক ও খ্যাতি অর্জন
১৯৯৪ সালে কাজল উধার কী জিন্দগি চলচ্চিত্রে জিতেন্দ্র ও মৌসুমী চট্টোপাধ্যায় অভিনীত চরিত্রের দৌহিত্রীর ভূমিকায় অভিনয় করেন। তেলুগু সীতারমাইয়া গারি মানাভারালু চলচ্চিত্রের পুনর্নির্মিত চলচ্চিত্রটি বক্স অফিসে ব্যর্থ হয়। তবে কাজল তার অভিনয়ের জন্য শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার অর্জন করেন। এরপর তিনি যশ রাজ ফিল্মসের প্রণয়মূলক নাট্যধর্মী ইয়ে দিল্লাগি চলচ্চিত্রে অক্ষয় কুমার ও সাইফ আলি খানের সাথে অভিনয় করে আরো খ্যাতি অর্জন করেছিলেন। এটি বিলি ওয়াইল্ডার পরিচালিত ১৯৫৪ সালের সাবরিনা মার্কিন চলচ্চিত্রের পুনর্নির্মাণ। চলচ্চিত্রে তাকে এক ভৃত্যের কন্যার চরিত্রে দেখা যায়, যে মডেল হবার পর দুই ভাইয়ের সাথে ত্রিভুজ প্রেমের সম্পর্কে জড়িয়ে যায়। ইয়ে দিল্লাগী চলচ্চিত্রের সাফল্য কাজলের প্রথম আলোচিত সাফল্য হিসাবে বিবেচিত এবং তিনি এই কাজের জন্য তার প্রথম শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
থাম্ব|২০১৪ সালে [[দিলওয়ালে দুলহনিয়া লে যায়েঙ্গে (১৯৯৫) চলচ্চিত্রের বিশ বর্ষপূর্তি উপলক্ষ্যে মারাঠা মন্দিরে এক প্রদর্শনীতে সহশিল্পী শাহরুখ খানের সাথে কাজল]]
১৯৯৫ সালে কাজল দুটি ব্যবসাসফল চলচ্চিত্রে অভিনয় করেন, সেগুলো হল রাকেশ রোশন পরিচালিত করন অর্জুন এবং আদিত্য চোপড়া পরিচালিত দিলওয়ালে দুলহনিয়া লে যায়েঙ্গে। দুটি চলচ্চিত্রে তার বিপরীতে ছিলেন শাহরুখ খান। প্রথমটি পুনর্জন্মের গল্পে একটি নাট্যধর্মী থ্রিলার, যেখানে তিনি সোনিয়া সাক্সেনা নামক একটি পার্শ্ব চরিত্রে অভিনয় করেন যে শাহরুখের চরিত্রের প্রেমে পড়ে। চলচ্চিত্রটি সে বছরে ভারতের দ্বিতীয় সর্বোচ্চ আয়কারী চলচ্চিত্র ছিল। পার্শ্ব চরিত্রে অভিনয় সম্পর্কে তিনি বলেন, "আমি করন অর্জুন চলচ্চিত্রটি করেছি কারণ জানতে চেয়েছিলাম কেবল অলংকার হতে কেমন লাগে। এই চলচ্চিত্রে আমার সুন্দর মুখশ্রী ধরে রাখা ছাড়া আর কিছু করার ছিল না।" একই বছরে কাজলের পরবর্তী তিনটি কাজ—তাকত, হালচাল ও গুন্ডারাজ—বাণিজ্যিকভাবে ব্যর্থ হয়। শেষ দুটি চলচ্চিত্রে তিনি তার ভবিষ্যৎ স্বামী অজয় দেবগনের সাথে অভিনয় করেন।
১৯৯৫ সালে কাজল অভিনীত ও মুক্তিপ্রাপ্ত পঞ্চম চলচ্চিত্র ছিল প্রণয়ধর্মী দিলওয়ালে দুলহনিয়া লে যায়েঙ্গে। এটি শুধু ১৯৯৫ সালের সবচেয়ে ব্যবসাসফল চলচ্চিত্রই নয়, বরং ভারতের সর্বকালের সবচেয়ে সফল চলচ্চিত্র। মুক্তির সময় চলচ্চিত্রটি বিশ্বব্যাপী inr 1230000000 আয় করে, এবং পরবর্তী কালেও নিয়মিত মুম্বইয়ে প্রদর্শিত হতে থাকে। চলচ্চিত্রটি সমালোচনামূলক দিক থেকেও সফল হয় এবং শ্রেষ্ঠ চলচ্চিত্রসহ দশটি বিভাগে ফিল্মফেয়ার পুরস্কার অর্জন করে এবং কাজল লন্ডন প্রবাসী ভারতীয় তরুণী সিমরান সিং চরিত্রে তার অভিনয়ের জন্য তার প্রথম শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। ২০০৫ সালে ইন্ডিয়াটাইমস মুভিজ চলচ্চিত্রটিকে "২৫টি অবশ্য দর্শনীয় বলিউড চলচ্চিত্র" তালিকায় অন্তর্ভুক্ত করে এবং চলচ্চিত্রটিকে "এক ধরনের নতুন ধারা সৃষ্টিকারী" বলে মন্তব্য করে। এই বছরের এক ফিরে দেখা চলচ্চিত্র পর্যালোচনায় রেডিফ.কম-এর রাজা সেন বলেন "কাজলকে সিমরান চরিত্রে অভিনয়ের জন্য চাতুর্যের সাথে নির্বাচন করা হয়, শুরুতে সিমরান হিসেবে বিনয়াভিমানী ও অনিচ্ছুক হলেও পরে তিনি আবেগ-উত্তেজনা ও বিশ্বাসপ্রবণতা দেখিয়েছিলেন। পর্দায় তার রসায়নকে আলাদাভাবে উল্লেখ করার প্রয়োজন নেই, কারণ এটি ইতোমধ্যে কিংবদন্তিতুল্য হয়ে গেছে।" ১৯৯৬ সালে কাজল বিক্রম ভাট পরিচালিত মারপিট-নাট্যধর্মী বম্বাই কা বাবু চলচ্চিত্রে সাইফ আলি খান ও অতুল অগ্নিহোত্রীর সাথে অভিনয় করেন। মুক্তি পর ছবিটি সমালোচনামূলকভাবে এবং বক্স অফিসে ব্যর্থ হয়।
১৯৯৭-৯৮: অধিকতর সফলতা
১৯৯৭ সালে গুপ্ত: দ্য হিডেন ট্রুথ চলচ্চিত্রে মনোবিকৃত ধারাবাহিক খুনী ও মোহাবিষ্ট প্রেমিকা ইশা দিওয়ান চরিত্রে কাজলের অভিনয় সমাদৃত হয় এবং এটি তার কর্মজীবনের বাঁক বদলে গুরুত্বপূর্ণ ভূমিকা রাখে। তিনি দিওয়ান চরিত্রে অভিনয় সম্পর্কে বলেন এটি তার কর্মজীবনের সবচেয়ে "কঠিন চরিত্র" কারণ এই ধরনের চরিত্রে অভিনয় করা খুবই কষ্টকর। দ্য হিন্দু-কে দেওয়া এক সাক্ষাৎকারে পরিচালক রাজীব রাই বলেন, "[আমি] গুপ্ত চলচ্চিত্রে কাজলের বৈচিত্রপূর্ণ শিল্পীভাবকে ব্যবহার উপযোগী করেছিলাম। তার চরিত্রটি জটিল ছিল এবং তিনি চলচ্চিত্রটিতে এই চরিত্রায়নের বিরল কৌশলগত সূক্ষ্মতা নিয়ে এসেছেন।" এই সাসপেন্স থ্রিলারটিতে তার সহশিল্পী ছিলেন ববি দেওল ও মনীষা কৈরালা। চলচ্চিত্রটি ব্যবসায়িকভাবে সফল হয়, এবং কাজল প্রথম অভিনেত্রী হিসাবে শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার লাভ করেন।
কেরামত মওলা
কেরামত মওলা একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তার অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন।
কাজল
১৯৯৭-৯৮: অধিকতর সফলতা
তার পরবর্তী কাজ ছিল আদিত্য পঞ্চোলি ও সাইফ আলি খানের সাথে সঞ্জয় গুপ্তের পুনর্জন্ম বিষয়ক প্রণয়ধর্মী চলচ্চিত্র হামেশা (১৯৯৭)। চলচ্চিত্রটি বক্স অফিসে ব্যর্থ হয়। এরপর তিনি অরবিন্দ স্বামী ও প্রভু দেবার সাথে রাজীব মেননের তামিল ভাষার প্রণয়মূলক নাট্যধর্মী চলচ্চিত্র মিনসারা কানাভু-এ একজন উচ্চাকাঙ্ক্ষী নান চরিত্রে অভিনয় করেন। তখন পর্যন্ত তিনি তামিল ভাষা জানতেন না, তাই তার স্থলে কণ্ঠ দেন তামিল অভিনেত্রী রেবতী। কাজল পরবর্তীকালে বলেন যে প্রভু দেবার সাথে নাচা কষ্টকর ছিল এবং ঠিক নাচের তালের জন্য তাকে ২০বার পুনঃদৃশ্যধারণ ও ৩০বার পুনরাবৃত্তি করতে হয়েছিল। দি ইন্ডিয়ান এক্সপ্রেস-এর পর্যালোচনায় তার কাজটি প্রশংসিত হয় এবং লেখা হয়, "কাজল তার চরিত্রের জন্য প্রশংসাসূচক স্বাচ্ছন্দ্যের সাথে উপযুক্ত ছিলেন। এটি বর্তমান সময়ের অন্যতম অভিব্যক্তিপূর্ণ মুখভঙ্গী।
কেরামত মওলা
প্রাথমিক জীবন
কেরামত মওলা ১৯৪২ সালের ১৫ নভেম্বর তৎকালীন বৃটিশ ভারতের যশোর জেলায় জন্মগ্রহণ করেন। তার পিতার নাম আব্দুল কাদের এবং মাতার নাম কানিজ ফাতেম। কেরামত এই দম্পতির সাত সন্তানের মধ্যে ষষ্ঠ। তার শৈশব কাটে ঢাকার স্বামীবাগে। তিনি শান্তিনগর ক্রিকেট ক্লাবের হয়ে ক্রিকেট খেলতেন। ১৯৫৬ সালে নবম শ্রেণীতে পড়াকালীন এই ক্লাবের সভাপতি ছিলেন শিল্পাচার্য জয়নুল আবেদীন এবং সাধারণ সম্পাদক মোজাফফর হোসেন পল্টুর নির্দেশে একটি নাটক মঞ্চস্থ করেন। নারায়ণ গঙ্গোপাধ্যায়ের ভাড়াটে চাই নাটকের নির্দেশনা দেন তিনি এবং নাটকে বাড়িওয়ালার চরিত্রে অভিনয়ও করেন। সেই থেকে তার অভিনয়ের যাত্রা শুরু হয়।
কাজল
১৯৯৭-৯৮: অধিকতর সফলতা
তার পরবর্তী মুক্তিপ্রাপ্ত চলচ্চিত্র ছিল ইন্দ্র কুমার পরিচালিত প্রণয়ধর্মী হাস্যরসাত্মক ইশ্‌ক। এতে তিনি আমির খান, জুহি চাওলা ও অজয় দেবগনের সাথে অভিনয় করেন। তাকে এক ধনী যুবকের প্রেমে পড়া দরিদ্র তরুণীর চরিত্রে দেখা যায়। মুক্তির পর চলচ্চিত্রটি ব্যবসাসফল হয় এবং প্রধান চার অভিনয়শিল্পীর অভিনয় প্রশংসিত হয়।
১৯৯৮ সালে কাজল সে বছরের তিনটি সর্বোচ্চ আয়কারী চলচ্চিত্রে কাজ করে সমকালীন হিন্দি চলচ্চিত্রের অন্যতম প্রধান অভিনেত্রী হিসাবে নিজেকে প্রতিষ্ঠিত করেন। সে বছরে তার প্রথম মুক্তিপ্রাপ্ত চলচ্চিত্র ছিল সোহেল খান পরিচালিত প্রণয়ধর্মী হাস্যরসাত্মক প্যায়ার কিয়া তো ডরনা ক্যায়া। এতে তিনি মুসকান ঠাকুর নামে এক গ্রাম্য তরুণীর চরিত্রে অভিনয় করেন যে সালমান খান অভিনীত ধনী যুবকের প্রেমে পড়ে, কিন্তু তার বড় ভাই তাদের সম্পর্ক সহজে মেনে না নেওয়ায় সমস্যার সৃষ্টি হয়। চলচ্চিত্রটি শুধু বক্স অফিসে সফলই হয়নি, এটি সমালোচকদের কাছ থেকেও ইতিবাচক পর্যালোচনা অর্জন করে। এরপর তিনি মনস্তাত্ত্বিক থ্রিলারধর্মী দুশমন চলচ্চিত্রে সঞ্জয় দত্ত ও আশুতোষ রানার বিপরীতে যমজ বোন সোনিয়া ও নয়না সায়গল চরিত্রে দ্বৈত ভূমিকায় অভিনয় করেন। তনুজা চন্দ্র পরিচালিত ও মহেশ ভাট রচিত চলচ্চিত্রটিতে নয়নাকে তার বোনের ধর্ষণ ও খুনের প্রতিশোধ নিতে দেখা যায়। এই চলচ্চিত্রে তার কাজের জন্য কাজল সমাদৃত হন এবং সমালোচক সুকন্যা বর্মা লিখেন, "কাজল তার সেরা ফর্মে ছিলেন, কর্মজীবন নিয়ে একগুঁয়ে ও উচ্চাকাঙ্ক্ষী খুন হওয়া বোন ও তার প্রতিশোধ-পরায়ণ যমজ বোন উভয় চরিত্রে।" বক্স অফিসে ব্যর্থ হলেও দুশমন বিপুল সমাদৃত হয় এবং কাজল তার প্রথম শ্রেষ্ঠ অভিনেত্রী বিভাগে স্ক্রিন পুরস্কার অর্জন করেন এবং শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
দ্য হার্ডি বয়েজ
দ্য হার্ডি বয়েজ হলো পেশাদারি কুস্তির একটি ট্যাগ টিম যেটি বাস্তব জীবনের দুই ভাই জেফ এবং ম্যাট হার্ডি কে নিয়ে গঠিত। বর্তমানে তারা ডাব্লিউডাব্লিউইর সাথে চুক্তিবদ্ধ রয়েছে। এবং স্ম্যাকডাউন ব্র্যান্ডের অধীনে রেসলিং করছে। বর্তমানে তারা স্ম্যাকডাউন ট্যাগ টিম চ্যাম্পিয়ন। তারা সর্বপ্রথম ১৯৯৩ সালে নর্থ ক্যারোলিনার স্বাধীন প্রোমোশন গুলোতে টিম হিসেবে প্রকাশ পায়। তারা দুইজন ১৯৯৮ সালে ওয়ার্ল্ড রেসলিং এন্টারটেইনমেন্ট এর সাথে চুক্তিবদ্ধ হয়। ২০০০ সালে লিটা তাদের সাথে যোগ দেয়। তখন তারা তিনজন টিম এক্সট্রিম নামে পরিচিতি পায়।
কাজল
১৯৯৭-৯৮: অধিকতর সফলতা
থাম্ব|বাম|250px|[[কুছ কুছ হোতা হ্যায়-এর ২০ বছর পূর্তি অনুষ্ঠানে রানী মুখার্জী ও শাহরুখ খানের সাথে কাজল (ডানে)]] তিনি এরপর অজয় দেবগনের বিপরীতে আনিস বাজমির প্রণয়ধর্মী হাস্যরসাত্মক প্যায়ার তো হোনা হি থা চলচ্চিত্রে অভিনয় করেন। এটি লরেন্স ক্যাসডান পরিচালিত ১৯৯৫ সালের ফ্রেঞ্চ কিস মার্কিন চলচ্চিত্রের পুনর্নির্মাণ। এই চলচ্চিত্রে তিনি সঞ্জনা চরিত্রে অভিনয় করেন, যে তার বাগদত্তার খুঁজে প্যারিস থেকে ভারত আসে, এবং অন্য একজনের (অজয় দেবগন) প্রেমে পড়েন। প্ল্যানেট বলিউড-এ এক পর্যালোচনায় লিখে, "কাজল, স্বভাবতই, সঞ্জনা চরিত্রে অসাধারণ। তিনি আড়াই ঘণ্টার এই চলচ্চিত্রে আপনাকে কাঁদাবে, উচ্চস্বরে হাসাবে, রাগান্বিত করবে এবং হাসাবে। তার অভিনয় ইংরেজি অভিনেত্রী মেগ রায়ানের মত।" চলচ্চিত্রটি ব্যবসায়িকভাবে "সুপার হিট' হয় এবং কাজলকে এই বছরে তার দ্বিতীয় শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন পাইয়ে দেয়।
কেরামত মওলা
প্রাথমিক জীবন
তিনি তৎকালীন ঢাকা আর্ট কলেজে (বর্তমান চারুকলা অনুষদ, ঢাকা বিশ্ববিদ্যালয়) ড্রয়িং ও পেইন্টিং বিষয়ে পড়াশুনা করেন। শিল্পাচার্য জয়নুল আবেদীন এবং মুস্তাফা মনোয়ার তার শিক্ষক ছিলেন। ছাত্রজীবনে তিনি সক্রিয়ভাবে ছাত্র ইউনিয়নের রাজনীতির সাথে জড়িত ছিল। শিক্ষা আন্দোলনের সাথে জড়িত হওয়ায় তাকে ১৯৬২ সালে আর্ট কলেজ থেকে রাসটিকেট করা হয়।
কাজল
১৯৯৭-৯৮: অধিকতর সফলতা
এই বছরের তার সবচেয়ে সফল কাজ ছিল প্রণয়ধর্মী কুছ কুছ হোতা হ্যায়। এটি ছিল করণ জোহরের পরিচালনায় অভিষেক চলচ্চিত্র। শাহরুখ খান, তার চাচাতো বোন রানী মুখার্জী, এবং সালমান খানের সাথে অভিনীত চলচ্চিত্রটি ভারত ও বিশ্বব্যাপী inr 1000000000 রুপী আয় করে সর্বকালের ব্লকবাস্টার খ্যাতি অর্জন করে। কাজল অঞ্জলি শর্মা চরিত্রে আনন্দপ্রিয় টমবয় ও পরে পরিপূর্ণ নারী ও সুন্দরী হিসেবে রূপান্তরিত হন, যে তার ঘনিষ্ঠ বন্ধুকে (শাহরুখ খান) গোপনে ভালোবাসত। দ্য টাইমস অব ইন্ডিয়ার নিখত কাজমি তার পর্যালোচনায় লিখেন, "অঞ্জলি চরিত্রে কাজল সম্মোহনকারী... কাজল তার ঢলঢলে উপস্থিতি, বাউন্সি বব কাট, এবং তার ঠাট্টামূলক বাল্যসুলভ আচরণ দিয়ে এক ধরনের আস্তরণ তৈরি করে।" বম্বে টকিজ-এর খালিদ মোহামেদও একই রকম মত প্রকাশ করেন এবং মনে করেন, "চলচ্চিত্রটি কাজলের"। তিনি তার এই কাজের জন্য ৪৪তম ফিল্মফেয়ার পুরস্কার আয়োজনে তার দ্বিতীয় শ্রেষ্ঠ অভিনেত্রী বিভাগে এবং ১ম জি সিনে পুরস্কার আয়োজনে শ্রেষ্ঠ অভিনেত্রীর পুরস্কার অর্জন করেন। ফিল্মফেয়ার কাজলের দুশমন ও কুছ কুছ হোতা হ্যায় চলচ্চিত্রের কাজকে তাদের ভারতীয় চলচ্চিত্রের "৮০টি সবচেয়ে প্রতীকী অভিনয়" তালিকায় স্থান দেয়। এই বছরের শেষে দ্য ট্রিবিউন-এর মধুর মিত্তল লিখেন যে কাজল তার প্রতিটি চরিত্রে অসাধারণ আবেগী ও ভাবানুভূতিপূর্ণ পর্দা উপস্থিতির মধ্য দিয়ে একজন অতিমাত্রায় দক্ষ নায়িকা হিসেবে আবির্ভূত হয়েছেন।
দ্য হার্ডি বয়েজ
দ্য হার্ডি বয়েজরা ল্যাডার ম্যাচ এবং টেবিল, ল্যাডার এবং চেয়ার ম্যাচে দ্য ডাডলি বয়্স, এজ এবং ক্রিশ্চিয়ান এর সাথে অংশ নিয়ে জনপ্রিয়তা অর্জন করে। তারা ডাব্লিউডাব্লিউই, টিএনএ এবং রিং অব অনার এর মধ্যে সর্বমোট ১১ টি ওয়ার্ল্ড ট্যাগ টিম চ্যাম্পিয়নশীপ টাইটেল জিতেছে। তাদেরকে সর্বকালের সেরা ট্যাগ টিম হিসেবে বিবেচনা করা হয়, যারা ডাব্লিউডাব্লিউই, টিএনএ এবং রিং অব অনার এর ট্যাগ টিম টাইটেল জিতেছে।
কেরামত মওলা
কর্মজীবন
কেরামত মওলা মঞ্চ নাটক, টেলিভিশন নাটক, পূর্ণদৈর্ঘ্য ও স্বল্পদৈর্ঘ্য চলচ্চিত্রে অভিনয় করেন। সূর্য দীঘল বাড়ী চলচ্চিত্রে নেতিবাচক চরিত্র করিম বক্সের ভূমিকায় অভিনয় তাকে দর্শকদের কাছে পরিচিত করে তুলে। এছাড়া তিনি নেতবাচক চরিত্রে এখনই সময়, মহানায়ক, রাজলক্ষ্মী শ্রীকান্ত, পদ্মা নদীর মাঝি, অন্য জীবন, মোল্লা বাড়ির বউ চলচ্চিত্রে অভিনয় করেন। তার অভিনীত জনপ্রিয় টেলিভিশন নাটকসমূহ হল - মুখরা রমণী বশীকরণ, আপন ভুবন, আবার আসিব ফিরে, জীবন যেমন, এক মুক্তিযোদ্ধার কাহিনী, এবং বিকেল চারটায় আপনি মারা যাবেন, ও হুমায়ূন আহমেদ রচিত ও পরিচালিত নিমফুল। তার অভিনীত জনপ্রিয় ধারাবাহিক নাটক হল জোনাকি জ্বলে, বহুব্রীহি ও গহর গাছী।
কাজল
১৯৯৯-২০০১: উত্থান-পতন ও কভি খুশি কভি গম...
১৯৯৯ সালে অজয় দেবগনকে বিয়ের পর কাজল প্রকাশ ঝার নাট্যধর্মী দিল ক্যায়া করে চলচ্চিত্রে অজয় ও মহিমা চৌধুরীর সাথে পার্শ্ব ভূমিকায় অভিনয় করেন। তিনি দেবগন অভিনীত অনন্ত কিশোরের জীবনে দ্বিতীয় নারী নন্দিতা রাই চরিত্রে অভিনয় করেন। ফিল্মফেয়ারকে দেয়া এক সাক্ষাৎকারে কাজল বলেন, "আমার এই চরিত্রের অভিনয় করতে রাজি হওয়ার একমাত্র কারণ হল এতে ধূসর ছায়া ছিল। আমি কিশোরের স্ত্রীর চরিত্রটি হয়তো প্রত্যাখ্যান করতাম। কারণ আমার মনে হয়েছে তাতে আমার করার কিছু ছিল না।" চলচ্চিত্রটি মুক্তির পর ব্যাপক নেতিবাচক পর্যালোচনা দেখা যায়। সমালোচক শর্মিলা টেলিকুলাম কাজল সম্পর্কে লিখেন যে "একমাত্র তিনিই বিচারবুদ্ধি সম্পন্ন চরিত্রে কাজ করেছেন।" ব্যবসায়িকভাবেও চলচ্চিত্রটি ব্যর্থ হয়। তার পরবর্তী মুক্তিপ্রাপ্ত চলচ্চিত্র ছিল সতীষ কৌশিকের নাট্যধর্মী চলচ্চিত্র হাম আপকে দিল মেঁ রেহতে হ্যাঁয়। চলচ্চিত্রটি সমালোচনামূলক ও ব্যবসায়িকভাবে সফলতা অর্জন করে। অনিল কাপুরের বিপরীতে তার চরিত্রের প্রতারিত স্ত্রী মেঘা চরিত্রে অভিনয় করে তিনি শ্রেষ্ঠ অভিনেত্রী বিভাগে আরেকটি ফিল্মফেয়ার পুরস্কারের মনোনয়ন লাভ করেন। চলচ্চিত্রটি ভারতে নারী কেন্দ্রিক চলচ্চিত্র হিসাবে ব্যবসায়িক সাফল্য অর্জন করে গণমাধ্যমে বিপুল প্রচার লাভ করে। ১৯৯৯ সালের কাজলের তৃতীয় ও শেষ মুক্তিপ্রাপ্ত চলচ্চিত্র ছিল প্রণয়মূলক নাট্যধর্মী হোতে হোতে প্যায়ার হো গয়া। জ্যাকি শ্রফ, অতুল অগ্নিহোত্রী ও আয়েশা ঝুলকার সাথে অভিনীত এই চলচ্চিত্রটি সমালোচনামূলক ও ব্যবসায়িকভাবে ব্যর্থ হয়।
দ্য হার্ডি বয়েজ
তারা দুই ভাই সিঙ্গেল রেসলার হিসেবেও কয়েকবার ওয়ার্ল্ড চ্যাম্পিয়নশীপ জিতেছে। ২০১৭ সালে তারা একই সময়ে ৭ বার ৭ টি ভিন্ন প্রোমোশন থেকে ট্যাগ টিম চ্যাম্পিয়নশীপ জিতেছে। রেসলম্যানিয়া ৩৩ এ ফিরে এসে তারা র ট্যাগ টিম চ্যাম্পিয়নশীপ জিতে। এবং ইতিহাসের প্রথম ট্যাগ টিম হিসেবে এক মাসের মধ্যে যুক্তরাষ্ট্রের তিনটি প্রধান প্রোমোশনের ট্যাগ টিম চ্যাম্পিয়নশীপ জিতে।
কাজল
১৯৯৯-২০০১: উত্থান-পতন ও কভি খুশি কভি গম...
এই বছরের শেষভাগে তিনি করণ জোহর পরচিালিত পারিবারিক নাট্যধর্মী কভি খুশি কভি গম... চলচ্চিত্রে শ্রেষ্ঠাংশে অভিনয় করেন। চলচ্চিত্রটি ভারতে ব্লকবাস্টার এবং ২০০৬ সালের পূর্ব পর্যন্ত আন্তর্জাতিক বাজারে সর্বোচ্চ আয়কারী ভারতীয় চলচ্চিত্র ছিল। অমিতাভ বচ্চন, জয়া বচ্চন, শাহরুখ খান, হৃতিক রোশন, ও কারিনা কাপুরের সাথে অভিনীত চলচ্চিত্রটিতে তিনি দিল্লির চাঁদনী চক এলাকার এক তরুণী পাঞ্জাবি নারী অঞ্জলি শর্মা চরিত্রে অভিনয় করেন, যে শাহরুখ খান অভিনীত ধনী রাহুল রাইচন্দের প্রেমে পড়ে এবং এ নিয়ে রাহুলের সংসারে জটিলতার সৃষ্টি হয়। কাজল চিত্রধারণকালে পাঞ্জাবি ভাষায় স্বচ্ছন্দে কথা বলতে না পারায় শুরুতে কিছুটা সমস্যায় পড়েন। তবে তিনি প্রযোজক যশ জোহর ও তার কলাকুশলীদের সহায়তায় সঠিক উচ্চারণ রপ্ত করে নেন। তার হাস্যরসাত্মক-নাট্যধর্মী অভিনয় বিপুল সমাদৃত হয় এবং তিনি শ্রেষ্ঠ অভিনেত্রী বিভাগে তার তৃতীয় ফিল্মফেয়ার পুরস্কার ও দ্বিতীয় স্ক্রিন পুরস্কার-সহ একাধিক পুরস্কার অর্জন করেন। তরণ আদর্শ তাকে "প্রথম-সারির" বলে আখ্যায়িত করেন এবং প্রত্যাশা করেন তার পাঞ্জাবি উচ্চারণ তাকে অনেক প্রশংসিত করবে। দ্য হিন্দু এক পর্যালোচনায় লিখে, "কাজল তার যথাযথ সময়জ্ঞান ও সূক্ষ্ণ দীর্ঘস্থায়ী মুখাভঙ্গী দিয়ে সবর্দায় পুলকিত ছিলেন।" কভি খুশি কভি গম... ছবির সফলতার পর কাজল পূর্ণ-সময় অভিনয় থেকে বিরতি নেন। দ্য টাইমস অব ইন্ডিয়াকে দেওয়া এক সাক্ষাৎকারে তিনি বলেন, "আমি চলচ্চিত্র ছাড়ছি না, আমি কেবল বেছে বেছে কাজ নিচ্ছি। ভাগ্যবশত আমি এমন অবস্থানে আছি যেখান থেকে আমি বাছাই ও পছন্দ করতে পারি।" তিনি আরও বলেন চলচ্চিত্র থেকে বিরতি নেওয়ার অন্যতম কারণ হল বৈবাহিক জীবনে মনোযোগ দেওয়া ও "সংসার শুরু করা"।
২০০৬-২০১০: ফনা এবং মাই নেম ইজ খান
কাজল ২০০৬ সালে আমির খানের বিপরীতে কুনাল কোহলির প্রণয়ধর্মী থ্রিলার চলচ্চিত্র ফনা দিয়ে চলচ্চিত্রাঙ্গনে প্রত্যাবর্তন করেন। তবে তিনি ফনাকে তার প্রত্যাবর্তন বলে অস্বীকার করে বলেন, "আমি কখনো অবসর নেইনি। আমি শুধু একটু বিরতি নিয়েছি।" বিশ্বব্যাপী inr 1000000000 আয়কারী চলচ্চিত্রটি বক্স অফিসে ব্যাপক সফলতা অর্জন করে। তিনি অন্ধ কাশ্মিরী তরুণী জুনি আলি বেগ চরিত্রে অভিনয় করেন, যে অনিচ্ছাকৃতভাবে আমির খান অভিনীত একজন সন্ত্রাসীর প্রেমে পড়ে। চলচ্চিত্রটি এবং কাজলের অভিনয় বিপুল প্রশংসিত হয়। পর্যালোচক সুদিশ কমত বলেন কাজল "এই চলচ্চিত্রটি দেখার একমাত্র কারণ" এবং আরও বলেন, "কাজল এমনভাবে অভিনয় করেছেন যে তিনি পর্দা থেকে কখনোই বিরতি নেননি এবং তার উপস্থিতি দিয়ে চলচ্চিত্রটিকে উজ্জীবিত করেছেন।" ব্লুমবার্গ-এর এক পর্যালোচনায় উল্লেখ করা হয় যে, "কাজল এখনো সহজাতভাবে পর্দাকে আলোকিত করার ক্ষমতা রয়েছে, এবং তিনি আমির খানের পদ্ধতিগত দক্ষতার সাথে সামঞ্জস্যপূর্ণ গুটিকয়েক প্রধান অভিনেত্রীদের একজন।" ফনা চলচ্চিত্রে তার কাজের জন্য তিনি শ্রেষ্ঠ অভিনেত্রী বিভাগে তার চতুর্থ ফিল্মফেয়ার পুরস্কার এবং দ্বিতীয় জি সিনে পুরস্কার অর্জন করেন।
ফনার সাফল্যের পর কাজল এই দশকের বাকি সময় সবিরাম কাজ করে গেছেন। তিনি পরে তার স্বামী অজয় দেবগনের পরিচালিত প্রথম চলচ্চিত্র ইউ মি অউর হাম (২০০৮)-এ আলৎসহাইমারের রোগে আক্রান্ত নারী পিয়া চরিত্রে অভিনয় করেন। দেবগন কাজলের এই চলচ্চিত্রে অভিনয় সম্পর্কে বলেন, "সে সবসময় শুটিং শুরুর পূর্বে তার চরিত্রের সারকথা নিয়ে আপোসহীন থাকেন। যেহেতু বাড়িতেই চিত্রনাট্য রচনার কাজ হয়েছিল, কাজল সেখানে উপস্থিত ছিলেন এবং তার অভিনীত চরিত্রেও কিছু যোগ করতেন।" চলচ্চিত্রটি মুক্তির পর বক্স অফিসে মধ্যম মানের ব্যবসা করে এবং তার অভিনয়ের জন্য সমালোচকদের নিকট থেকে ইতিবাচক পর্যালোচনা লাভ করে। উদিতা ঝুনঝুনওয়ালা উল্লেখ করেন, "কাজল এখানে তার ভঙ্গুর ও নাজুক অবস্থা সম্পর্কে অজ্ঞ নারী চরিত্রে পুরোপুরিভাবে তার নিজস্বতা নিয়ে ফিরে এসেছেন। তিনি অসাধারণ।" রাজা সেন বলেন, "[কাজল] শুরু থেকে শেষ পর্যন্ত তার বন্ধ চোখ দিয়ে সুখী পরিবেশ তৈরি করতে পারেন এবং প্রথমার্ধ্বে তার জন্য কষ্টসাধ্য না হলেও আলৎসহাইমারের রোগে আক্রান্ত হওয়ার পর যখন তিনি তার জীবনের সবকিছু ভুলতে শুরু করেন, কাজল এই দুইয়ের মধ্যে স্পষ্ট পার্থক্য গড়ে তুলেন।" এই কাজের জন্য কাজল শ্রেষ্ঠ অভিনেত্রী বিভাগে আরেকটি ফিল্মফেয়ার পুরস্কারের মনোনয়ন লাভ করেন।
থাম্ব|230px|[[শাহরুখ খান ও করণ জোহরের সাথে মাই নেম ইজ খান (২০১০)-এর প্রচারণায় কাজল (মাঝে)। এই কাজের জন্য তিনি তার পঞ্চম ফিল্মফেয়ার পুরস্কার লাভ করেন।]]
কাজল ২০১০ সালে শাহরুখ খানের বিপরীতে করণ জোহর পরিচালিত মাই নেম ইজ খান চলচ্চিত্রে অভিনয় করেন। এটি ৯/১১ সন্ত্রাসী হামলা পরবর্তী মার্কিন মুসলমানদের উপর জাতিগত বিদ্বেষ ও বৈষম্য নিয়ে নির্মিত সন্ত্রাস-বিরোধী নাট্য চলচ্চিত্র। চলচ্চিত্রটি ২০১০ সালের ফেব্রুয়ারি মাসে মুক্তি পায় এবং বিপুল ইতিবাচক পর্যালোচনা লাভ করে। এছাড়া চলচ্চিত্রটি বিশ্বব্যাপী inr আয় করে। কাজল তালাকপ্রাপ্ত হিন্দু একক মা মন্দিরা চরিত্রে অভিনয় করেন, যে একজন মুসলমান স্নায়ুবিক প্রতিবন্ধী লোককে বিয়ে করে। সমালোচকগণ তার অভিনয়ের প্রশংসা করেন; রাজিব মসন্দ বলেন, "কাজল রিজওয়ানের গল্পে অনুভূতির গভীরতা নিয়ে আসেন, মন্দিরা চরিত্রে তিনি পছন্দ করার মত, তার অনুভূতি জ্ঞাপন করা চোখ দিয়ে শক্তিশালীয় অভিনয় দেখিয়েছন।" এই কাজের জন্য কাজল শ্রেষ্ঠ অভিনেত্রী বিভাগে তার পঞ্চম ফিল্মফেয়ার পুরস্কার অর্জন করেন, ফলে তিনি তার প্রয়াত মাসী নূতনের সাথে যৌথভাবে এই বিভাগে সর্বোচ্চ পুরস্কার বিজয়ী।
তাকে এরপর কারিনা কাপুর ও অর্জুন রামপালের সাথে সিদ্ধার্থ মালহোত্রার পারিবারিক নাট্যধর্মী উই আর ফ্যামিলি চলচ্চিত্রে দেখা যায়, এটি ১৯৯৮ সালের স্টেপমম মার্কিন নাট্যধর্মী চলচ্চিত্রের দাপ্তরিক পুনর্নির্মাণ। কাজল এতে মায়া চরিত্রে অভিনয় করেন, মূল চলচ্চিত্রে এই চরিত্রে অভিনয় করেছিলেন সুজান সার‍্যান্ডন। হিন্দুস্তান টাইমস-এর সমালোচক ময়ঙ্ক শেখর বলেন, "সময় এতে করুণ রস সৃষ্টি করে না, বরং একক অভিনয়: বিশেষ করে বিমোহিতকারী কাজল। তিনি সুজান সার‍্যান্ডনের থেকেও ভালো করেছেন, আমার ধারণা।" দ্য নিউ ইয়র্ক টাইমস-এর রেচেল সালৎজ লিখেন, "সর্বদা আর্কষণীয় কাজল জানেন কীভাবে আবেগপ্রবণ না হয়েও আবেগপ্রবণ চরিত্রে অভিনয় করতে হয়, এবং তার স্বাভাবিকতা চলচ্চিত্রটিকে প্রকৃত আবেগপ্রবণতা এনে দেয়।" এই বছরে তার অভিনীত শেষ চলচ্চিত্র ছিল অজয় দেবগনের বিপরীতে লাইভ-অ্যাকশন অ্যানিমেটেড চলচ্চিত্র টুনপুর কা সুপার হিরো। দি এক্সপ্রেস ট্রিবিউন-কে দেওয়া এক সাক্ষাৎকারে কাজল বলেন যে এই চলচ্চিত্র কাজ করা কষ্টকর ছিল। তিনি আরও বলেন, "ডাবিং এবং শুটিং দুই'ই সমান হতাশাজনক ছিল। আপনাকে অনেকগুলো বিষয় মাথায় রাখতে হবে এবং ফাঁকা সবুজ জায়গায় আমার অল্প কয়েকটি অ্যাকশন সিকুয়েন্স ছিল। তাই আমি হাসছিলাম, ক্রুদ্ধ দৃষ্টিতে তাকাচ্ছিলাম, উচ্চস্বরে হাসছিলাম - সবই ভুল স্থানে!" চলচ্চিত্রটি সমালোচনামূলক ও বাণিজ্যিকভাবে ব্যর্থ হয় এবং অভিনয়ের সুযোগ না থাকা এমন একটি চরিত্রে অভিনয়ের জন্য কাজল নেতিবাচক সমালোচনার স্বীকার হন।
২০১৫-বর্তমান: দিলওয়ালে ও অন্যান্য
থাম্ব|২০১৫ সালে দিলওয়ালে ছবির শুটিংয়ে কাজল ও শাহরুখ খান। পাঁচ বছর পর্দায় অনুপস্থিত থাকার পর কাজল সতেরতম বারের মত শাহরুখ খানের বিপরীতে প্রণয়ধর্মী হাস্যরসাত্মক দিলওয়ালে (২০১৫) চলচ্চিত্রে অভিনয় করেন। রোহিত শেঠী পরিচালিত চলচ্চিত্রটিতে আরো অভিনয় করেন বরুণ ধবন ও কৃতি স্যানন। এই চলচ্চিত্রে কাজল মাফিয়া ডনের কন্যা মীরা দেব মালিক চরিত্রে অভিনয় করেন, যিনি তার বিরোধী পরিবারের একজন সদস্যের প্রেমে পড়েন। সামগ্রিকভাবে চলচ্চিত্রটি নেতিবাচক প্রতিক্রিয়া লাভ করে, এবং কাজলের অভিনয় মিশ্র থেকে ইতিবাচক প্রতিক্রিয়া লাভ করে। ইন্ডিয়া টুডে-র সুহানী সিং লিখেন, "পর্দায় কাজলের উজ্জ্বল উপস্থিতি এবং তার কাছ থেকে যা আশা করা হয়েছিল - তা যথেষ্ট নয়।" নেতিবাচক প্রতিক্রিয়া সত্ত্বেও দিলওয়ালে চলচ্চিত্রটি বক্স অফিসে সফলতা অর্জন করে এবং বিশ্বব্যাপী inr 3800000000 রুপি আয় করে বলিউডের সর্বকালের সর্বোচ্চ আয়কারী তালিকায় প্রবেশ করে। কাজল তার অভিনয়ের জন্য ফিল্মফেয়ার ও স্ক্রিন পুরস্কারসহ একাধিক পুরস্কার আয়োজনে শ্রেষ্ঠ অভিনেত্রী বিভাগে মনোনীত হন।
২০১৭ সালে কাজল ধনুষের সাথে বেলাই ইল্লা পট্টধারী (২০১৪)-এর অনুবর্তী পর্ব বেলাই ইল্লা পট্টধারী ২ (হিন্দি ভাষায় ভিআইপি ২ নামে পরিচিত) চলচ্চিত্রে অভিনয় করেন। এই চলচ্চিত্রের মাধ্যমে তিনি দীর্ঘদিন পর তামিল ভাষার চলচ্চিত্রে কাজ করেছেন, এর পূর্বে তিনি তামিল ভাষার মিনসারা কানাভু চলচ্চিত্রে কাজ করেছিলেন। কাজল বলেন যেন তিনি চলচ্চিত্রটিতে কাজ করতে নিমরাজি ছিলেন, কিন্তু পরে ধনুষ ও পরিচালক সৌন্দর্য রজনীকান্তের জন্য এই কাজটি গ্রহণ করেন। ভিআইপি ২ চলচ্চিত্রটি সমালোচকদের নিকট থেকে নেতিবাচক পর্যালোচনা লাভ করে, কিন্তু বক্স অফিসে সফলতা লাভ করে।
২০১৮ সালে কাজল প্রদীপ সরকারের হাস্যরসাত্মক নাট্যধর্মী হেলিকপ্টার এলা চলচ্চিত্রে একজন অশিক্ষিত উচ্চাকাঙ্ক্ষী বিবাহিত গায়িকা চরিত্রে অভিনয় করেন, যে তার পুত্রের সাথে বিদ্যালয়ের পাঠ গ্রহণ সম্পন্ন করেন। আনন্দ গান্ধীর গুজরাতি মঞ্চনাটক বেটা, কাগদো অবলম্বনে নির্মিত চলচ্চিত্রটি দিয়ে দিলওয়ালে-এর পর তার বলিউডে পুনরায় প্রত্যাবর্তন ঘটে। মুক্তির পর হলিকপ্টার এলা চলচ্চিত্রটি মিশ্র ও নেতিবাচক সমালোচনামূলক প্রতিক্রিয়া লাভ করে এবং পরিশেষে সমালোচনামূলক ও বাণিজ্যিকভাবে ব্যর্থ হয়, কিন্তু কাজল তার অভিনয়ের জন্য প্রশংসিত হন।
তার পরবর্তী কাজ হল রেনুকা শাহানের সামাজিক নাট্যধর্মী ত্রিভঙ্গ, এটি দিয়ে তার ডিজিটাল প্ল্যাটফর্ম নেটফ্লিক্সে অভিষেক ঘটে। মুম্বইয়ের পটভূমিতে নির্মিত চলচ্চিত্রটি ভিন্ন প্রজন্মের তিনজন নারীর (কাজল, মিথিলা পালকর, ও তানবী আজমী) ঘটনাবলির মধ্যে আবর্তিত হয়েছে, যেখানে কাজল ওডিসি নৃত্যশিল্পী অনুরাধা আপ্টে চরিত্রে অভিনয় করেন। তিনি নিজের সাথে এই "ওভার-দ্য-টপ" চরিত্রের মিল খুঁজে পান। চলচ্চিত্রটি ইতিবাচক পর্যালোচনা লাভ করে; এনডিটিভির সমালোচক শৈবাল চ্যাটার্জি "ত্রিভঙ্গ বুঝার জন্য রোমাঞ্চ প্রয়োজন তা প্রদানের জন্য" কাজলের প্রশংসা করেন। দ্য কুইন্ট-এর স্তুতি ঘোষ আজমী ও কাজলকে "বলিষ্ঠ অভিনয়শিল্পী" বলে উল্লেখ করেন এবং বলেন "তারা দুজন পর্দায় থাকাকালীন অন্যদের উপর দৃষ্টি নিবন্ধ করা কষ্টকর।" ২য় ফিল্মফেয়ার ওটিটি পুরস্কারে তিনি শ্রেষ্ঠ অভিনেত্রী বিভাগে মনোনীত হন।
ব্যবস্থাপক
১৯৯৯ সালে অজয় দেবগনের চলচ্চিত্র প্রযোজনা কোম্পানি দেবগন ফিল্মস (বর্তমানে দেবগন এন্টারটেইনমেন্ট অ্যান্ড সফটওয়্যার লিমিটেড নামে পরিচিত) প্রতিষ্ঠিত হওয়ার পর, কাজল নবগঠিত প্রতিষ্ঠানের ওয়েব সাইট তৈরিতে কাজ করেন। ২০০০ সালে তিনি সিনেএক্সপ্লোর নামে একটি অনলাইন পোর্টাল চালু করেন। তিনি বলেন, "এই পোর্টালটি চলচ্চিত্র নির্মাণের সকল বিষয় নিয়ে আলোকপাত করবে। আমি একজন তত্ত্বাবধায়ক হিসাবে কাজ করব। আমি কার্যপন্থাগুলি তদারকি করব। আমরা টিভি ও মিউজিক ভিডিওর জন্য সফটওয়্যারও বানাচ্ছি।"
অজয় দেবগন ২০০৯ সালে অজয় দেবগন ফিল্মস নামে আরেকটি প্রয়োজনা কোম্পানি প্রতিষ্ঠা করেন। তিনি জানান যে এর সাথে তার কোন সম্পৃক্ততা নেই, তবে তিনি তদারকি ও সবকিছু তত্ত্ববধানে অংশগ্রহণ করেছেন। ২০১৬ সালে তিনি প্রসার ভারতীর খন্দকালীন সদস্য হিসেবে অন্তর্ভুক্ত হন।
মঞ্চে পরিবেশনা ও টেলিভিশন
১৯৯৮ সালে কাজল শাহরুখ খান, জুহি চাওলা ও অক্ষয় কুমারের সাথে অসাম ফোরসাম কনসার্ট সফরে অংশ নেন। যুক্তরাজ্য, কানাডা ও মার্কিন যুক্তরাষ্ট্র সফর শেষে তিনি আর কোন বিশ্ব সফরে অংশগ্রহণ করতে অস্বীকৃতি জানান, কারণ তিনি এই চাপ মোকাবিলা করতে পারেননি।
২০০৮ সালে কাজল তার স্বামী অজয় দেবগন ও মা তনুজার সাথে জি টিভির পারিবারিক আপাতবাস্তব টেলিভিশন অনুষ্ঠান রক-এন-রোল ফ্যামিলি অনুষ্ঠানের বিচারকের দায়িত্ব পালন করেন। টেলিভিশনে কাজের অভিজ্ঞতা সম্পর্কে তিনি বলেন, "টেলিভিশন কাজ করা চলচ্চিত্রে কাজ করার চেয়ে অনেক কষ্টসাধ্য। কিন্তু টেলিভিশনের মাধ্যমে সরাসরি দর্শকদের সাথে সম্পৃক্ততা তৈরি করা যায় যা আমাদের মত অভিনয়শিল্পীদের জন্য চনমনে পরিবর্তন নিয়ে আসে।"
সামাজিক কর্মকাণ্ড
কাজল শিশুশিক্ষায় নিযুক্ত বেসরকারি প্রতিষ্ঠান শিক্ষার সাথে জড়িত। ২০০৯ সালে তিনি এই প্রতিষ্ঠানের সহায়তার লক্ষ্যে শিক্ষা ২০০৯ ক্যাম্পেইন চালু করেন। ২০১১ সালে কাজল ক্যান্সার পেশন্ট এইড অ্যাসোসিয়েশন তহবিল সংগ্রহের জন্য এই প্রতিষ্ঠান কর্তৃক আয়োজিত একটি ফ্যাশন শোতে অংশগ্রহণ করেন। তিনি বিশ্ব জুড়ে বিধবা ও তাদের শিশুদের সাহাযার্থে নিয়োজিত দাতব্য প্রতিষ্ঠান লুম্বা ট্রাস্টের আন্তর্জাতিক শুভেচ্ছাদূত এবং পৃষ্ঠপোষক। এই বিষয়ে তিনি বলেন, "এটা জেনে খুব দুঃখ হয় যে বিধবাদের এখনো আমাদের সমাজে অনিষ্টের রূপ হিসেবে গণ্য করা হয়। কিছু বিধবা রয়েছেন যারা এখনো বিবাহের উপযোগী নন। আমি তাদের দুঃখ অনুভব করি এবং এই বিষয়টি থেকে পরিত্রাণ পাওয়ার জন্য একে সামাজিক দায়িত্ব হিসেবে গ্রহণ করেছি।"
২০১২ সালে কাজল শিশুদের জন্য নিয়োজিত দাতব্য সংগঠন প্রথম-এর দূত নিযুক্ত হন। এপ্রিল মাসে তিনি এই সংগঠনের জন্য মুম্বইয়ের হনুমান বস্তি প্রাথমিক বিদ্যালয়ের শিশুদের নিয়ে শিক্ষা ও স্বাক্ষরতা বিষয়ক একটি স্বল্পদৈর্ঘ্য চলচ্চিত্রে কাজ করেন।
ব্যক্তিগত জীবন
থাম্ব|বাম|২০১৩ সালে স্বামী [[অজয় দেবগনের সাথে কাজল]] ১৯৯৪ সালে গুন্ডারাজ চলচ্চিত্রের চিত্রগ্রহণকালে কাজল ও তার সহশিল্পী অজয় দেবগনের প্রেমের সম্পর্কের সূত্রপাত ঘটে। গণমাধ্যমের সদস্যরা তাদের বিপরীত ব্যক্তিত্বের জন্য তাদেরকে "দুর্ভাগা যুগল" বলে অভিহিত করে। দেবগন তাদের সম্পর্ক প্রসঙ্গে বলেন, "আমরা কখনো "আমি তোমাকে ভালোবাসি" এই নিত্যনৈমিত্তিক কাজের আশ্রয় নেইনি। কখনো প্রেমের প্রস্তাবই দেওয়া হয়নি। আমরা একে অপরের জন্য গড়েছি। বিবাহ নিয়েও আলোচনা হয়নি, কিন্তু তা সবসময় সমুপস্থিত ছিল।" তারা ১৯৯৯ সালের ২৪শে ফেব্রুয়ারি দেবগনের বাড়িতে ঐতিহ্যবাহী মহারাষ্ট্রীয় পদ্ধতিতে এক আয়োজনের মধ্য দিয়ে বিবাহ বন্ধনে আবদ্ধ হন। তাদের বিবাহও গণমাধ্যমের ব্যাপক আলোচনার বিষয় হয়েছিল, গণমাধ্যমের অনেক সদস্যই কাজলের কর্মজীবনের শীর্ষে অবস্থানকালীন তার বিবাহের এই সিদ্ধান্তের সমালোচনা করেন। কাজল আশাবাদ ব্যক্ত করেছিলেন যে তিনি চলচ্চিত্র ছাড়বেন না, কিন্তু কাজের পরিমাণ কমিয়ে দিবেন।
২০০১ সালে কাজল অন্তঃসত্ত্বা হন, কিন্তু গর্ভকালীন জটিলতার কারণে তার গর্ভপাত ঘটে। ২০০৩ সালের ২০শে এপ্রিল কাজল এক কন্যার জন্ম দেন, তার নাম রাখা হয় নাইসা। সাত বছর পর ২০১০ সালের ১৩ই সেপ্টেম্বর তার দ্বিতীয় সন্তান যুগের জন্ম হয়। তিনি মাতৃত্বকে "চমৎকার" বলে বর্ণনা করেন এবং বলেন যে তার সন্তানেরা "তার সেরাটা" নিয়ে এসেছে।
গণমাধ্যমে
থাম্ব|upright|২০১২ সালে ভোগ বিউটি পুরস্কারে কাজল চলচ্চিত্র সমালোচক সুকন্যা বর্মা কাজলকে "বিপরীত ব্যক্তিত্বসম্পন্ন" বলে বর্ণনা করেন। তিনি লিখেন, "কাজলের কথা ভাবুন, এবং অনুভূতি নিয়ে ভাবুন। তিনি হয় কলহ সৃষ্টিকারী অথবা অনুভূতিসম্পন্ন সংবেদনশীল ধরনের। এবং মাঝে মাঝে পুত-পবিত্র, আবার দুষ্ট।" সাংবাদিকগণ শুরুতে তাকে "আবেগপ্রবণ ও উগ্র কন্যা" বলে উল্লেখ করে, কাজল বিভিন্ন ভাবে হিন্দি চলচ্চিত্র অভিনেত্রীদের ছাঁচগত ভাবমূর্তিকে অস্বীকৃতি জানান। সাংবাদিক কাবেরি বামজাইয়ের ব্যাখ্যা অনুসারে, "তিনি আয়নাতে কদাচিৎ তাকান, সেটের মনিটরে তাকান না বললেই চলে, প্রত্যেক শঙ্কিত অভিনয়শিল্পীর নির্ভরযোগ্যতা, প্রচণ্ড রকমের বাধ্য করা হলে রূপসজ্জা করেন, এবং তার পুরনো চলচ্চিত্র কখনো দেখেন না।"
কাজল "ক্ষীণকায়, ও পরিপাটি হওয়া, অলংকার পরিধান বা কেতাদুরস্ত হতে অনাগ্রহের" জন্য প্রায়ই গণমাধ্যমে সমালোচিত হন। ফিল্মফেয়ার তাকে "প্রথাবিরোধী সৌন্দর্য" বলে অভিহিত করে, এবং লিখে, "প্রচলিত রীতি না মেনে কাজল বেশিরভাগ নায়িকার ক্ষেত্রে স্বাতন্ত্র না খাটা নব্বইয়ের দশকে তার নিজস্ব রীতি নির্ধারণ করেন।
একাধিক পারিবারিক নাট্যধর্মী চলচ্চিত্রে কেন্দ্রীয় চরিত্রে অভিনয়ের পর কাজল গুপ্ত: দ্য হিডেন ট্রুথ চলচ্চিত্রে অভিনেত্রী হিসেবে তার বৈচিত্রতা প্রদর্শন করেছেন এবং চলচ্চিত্র নির্বাচনে প্রথাবিরোধী এই পদক্ষেপ নেওয়ার জন্য গণমাধ্যমে বিশেষভাবে উল্লেখিত হন। তার অভিনয় ধরনকে "স্বভাবজাত" বলে বর্ণনা করা হয়। দ্য হিন্দু অনুসারে, "কাজলের মধ্যে সবচেয়ে বেশি বিদ্যমান হল প্রতিভা ও অভিব্যক্তি প্রকাশের পরিতৃপ্তি। কাজল তার অভিনীত দৃশ্যে অভিনয় করেন না ও তার সংলাপ বলেন না; তিনি তার চরিত্রাবলিকে ধারণ করেন।" অধিকন্তু, তার সমকালীন অধিকাংশ অভিনেত্রীর থেকে তিনি বিবাহ-পরবর্তী ও মাতৃত্বের পরও কর্মজীবনে সফলতা অর্জন করেছেন। গণমাধ্যমের কয়েকজন সদস্য করণ জোহর, আদিত্য চোপড়া ও শাহরুখ খানের সাথে সম্পর্ককে তার সফলতাকে পিছনে গুরুত্বপূর্ণ কারণ হিসেবে উল্লেখ করেন, যারা এখনো তাদের চলচ্চিত্রে তাকে কেন্দ্রীয় চরিত্রে নির্বাচন করে থাকেন।
কাজল টানা পাঁচ বছর (১৯৯৫-১৯৯৯) বক্স অফিস ইন্ডিয়ার শীর্ষ অভিনেত্রী তালিকায় স্থান পান। ২০০১ ও ২০০৬ সালে যথাক্রমে কভি খুশি কভি গম... ও ফনা চলচ্চিত্র বাণিজ্যিকভাবে সফলতা অর্জনের পর কাজল রেডিফ.কম-এর বার্ষিক শীর্ষ বলিউড অভিনেত্রী তালিকায় স্থান পান। ২০০৭ সালে তিনি রেডিফের সর্বকালের সেরা বলিউড অভিনেত্রী তালিকার নবম স্থান অধিকার করেন। ভারতীয় চলচ্চিত্রে অবদানের জন্য ২০১১ সালে ভারত সরকার তাকে পদ্মশ্রী পদকে ভূষিত করেন।
২০০৬ সালে যুক্তরাজ্যে "বলিউড কিংবদন্তি" শিরোনামের অধীনে শাহরুখ খান, হৃতিক রোশন ও প্রিয়াঙ্কা চোপড়ার সাথে কাজলের ক্ষুদ্র প্রতিকৃতির পুতুল চালু করা হয়। ২০১০ সালে কাজল ও তার সে বছরের মাই নেম ইজ খান চলচ্চিত্রের সহশিল্পী শাহরুখ খান নাসড্যাক থেকে আমেরিকান স্টক একচেঞ্জের উদ্বোধনে আমন্ত্রিত হন। ২০১২ সালে কাজল এনডিটিভির "সর্বকালের সবচেয়ে জনপ্রিয় অভিনেত্রী" তালিকায় চতুর্থ স্থান অধিকার করেন, তার উপরে ছিলেন মাধুরী দীক্ষিত, শ্রীদেবী ও মিনা কুমারী। একই বছর ইয়াহু.কম তাকে হিন্দি চলচ্চিত্রের দশ প্রতীকী সুন্দরীদের একজন হিসেবে উল্লেখ করে।
পুরস্কার ও মনোনয়ন
কাজল ছয়টি ফিল্মফেয়ার পুরস্কার অর্জন করেছেন, তন্মধ্যে দিলওয়ালে দুলহানিয়া লে যায়েঙ্গে (১৯৯৫), কুছ কুছ হোতা হ্যায় (১৯৯৮), কভি খুশি কভি গম... (২০০১), ফনা (২০০৬) এবং মাই নেম ইজ খান (২০১০) চলচ্চিত্রের জন্য পাঁচটি শ্রেষ্ঠ অভিনেত্রী বিভাগে এবং গুপ্ত: দ্য হিডেন ট্রুথ (১৯৯৭) চলচ্চিত্রের জন্য একটি শ্রেষ্ঠ খল অভিনয়শিল্পী বিভাগে। শিল্পকলায় অনন্য অবদানের জন্য তিনি ২০১১ সালে ভারত সরকার কর্তৃক প্রদত্ত চতুর্থ সর্বোচ্চ ভারতীয় বেসামরিক সম্মননা পদ্মশ্রীতে ভূষিত হন।
সুখময় চক্রবর্তী
সুখময় চক্রবর্তী (২৬ জুলাই  ১৯৩৪ – ২২ আগস্ট ১৯৯০) ছিলেন একজন আন্তর্জাতিক খ্যাতিসম্পন্ন ভারতীয় বাঙালি অর্থনীতিবিদ। তিনি এবং প্রশান্ত চন্দ্র মহলানবীশ ভারতীয় অর্থব্যবস্থার জন্য  পঞ্চবার্ষিকী পরিকল্পনার অন্যতম রূপকার ছিলেন।
সুখময় চক্রবর্তী বৃটিশ ভারতের অধুনা বাংলাদেশের ময়মনসিংহ জেলার গাঙ্গটিয়া গ্রামে জন্মগ্রহণ করেন। তিনি বিদ্যালয়ের পাঠ  কলকাতার  বালিগঞ্জ রাষ্ট্রীয় উচ্চ বিদ্যালয়ে এবং কলেজের পড়াশোনা তৎকালীন  কলকাতা বিশ্ববিদ্যালয়ের অধীনস্থ  প্রেসিডেন্সি কলেজে  সম্পন্ন করেন। তিনি অত্যন্ত কৃতী ছাত্র এবং নোবেলজয়ী অর্থনীতিবিদ  অমর্ত্য সেনের সহপাঠী ছিলেন। তারপর তিনি দিল্লি স্কুল অব ইকনমিক্স এবং নেদারল্যান্ডসের  রটাড্যাম বিশ্ববিদ্যালয়ের জন তিনবের্গেনের অধীনে গবেষণা করে ডক্টরেট ডিগ্রি লাভ করেন। তিনি ম্যাসাচুসেটস ইনস্টিটিউট অফ টেকনোলজিতে একটি শিক্ষকের পদ লাভ করেন তবে পরিকল্পনা কমিশনে যোগ দিতে ভারতে ফিরে আসেন। তিনি দিল্লি স্কুল অব ইকনমিক্স, হার্ভার্ড, জন হপকিন্স, কেমব্রিজ,  জওহরলাল নেহরু বিশ্ববিদ্যালয় প্রভৃতি স্থানে অধ্যাপনা করেছেন। ভারতীয় সমাজবিজ্ঞান পরিষদের সভাপতি ছিলেন তিনি।
সুখময় চক্রবর্তী যেমন ছিলেন সৃজনশীল এবং সুপণ্ডিত, তেমনি এক প্রকৃত পাঠক। তিনি বিংশ শতকের অনন্য ভারতীয় অর্থনীতিবিদদের অন্যতম হিসাবে বিরল সমাজসচেতনতা ও দায়বদ্ধতা নজির রেখে গেছেন। নিম্নসুবিধাভোগীদের জন্য তার ব্যবহারিক নীতি বিশ্লেশনে এটিই সুস্পষ্ট হয় যে, প্রকৃত তাত্বিক ও গাণিতিক অর্থনীতির প্রতি তিনি প্রবল আগ্রহী ছিলেন। বিকাশ তথা উন্নয়নের ক্ষেত্রে তার অধীত জ্ঞানের অব্যাহত প্রয়োগে বিকাশ তথা উন্নয়নের পথ সুগম হয়েছিল এবং বৌদ্ধিক জগতে তার প্রমাণ রয়েছে। রাষ্ট্রীয় মোর্চা ক্ষমতাসীন হওয়ার অব্যবহিত পরে অর্থনৈতিক অবস্থা সম্পর্কে প্রকাশিত তার লেখা বিশেষ প্রশংসিত হয়। তার বহু রচিত গ্রন্থের মধ্যে উল্লেখযোগ্য গুলি হল-
জীবনাবসান
প্রখ্যাত অর্থনীতিবিদ সুখময় চক্রবর্তী ১৯৯০ খ্রিস্টাব্দের ২২ আগস্ট প্রয়াত হন। তার স্ত্রী ললিতা চক্রবর্তী এবং একমাত্র কন্যা রসায়ন বিজ্ঞানী চারুসীতা চক্রবর্তী।(১৯৬৪ - ২০১৬) স্যামুয়েলস ও তিনবের্গেন আজীবন সুখময় চক্রবর্তীর গুণগান করে গেছেন। সুখময় চক্রবর্তীর মৃত্যুর পর তিনবের্গেন বলেন,  চক্রবর্তী  তার কাছ থেকে যা শিখেছেন, তার চাইতে তিনি বেশি শিখেছেন চক্রবর্তীর কাছ থেকে।
খলিল ইব্রাহিম
খলিল ইব্রাহিম আল হাম্মাদি (خليل إبراهيم‎, Khalil Ibrahim; ৪ মে ১৯৯৩; খলিল ইব্রাহিম নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০০৫–০৬ মৌসুমে, আমিরাতি ফুটবল ক্লাব আল জফরাহের যুব পর্যায়ের হয়ে খেলার মাধ্যমে খলিল ফুটবল জগতে প্রবেশ করেছেন এবং পরবর্তীকালে আল ওয়াহদার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
খলিল ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৪ ম্যাচে ৫টি গোল করেছেন।
প্রারম্ভিক জীবন
খলিল ইব্রাহিম আল হাম্মাদি ১৯৯৩ সালের ৪ঠা মে তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ৩০শে আগস্ট তারিখে, ২৬ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী খলিল ডোমিনিকান প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সংযুক্ত আরব আমিরাত ৪–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খলিল সর্বমোট ৫ ম্যাচে ৩টি গোল করেছেন।
সুগতাকুমারী
সুগতাকুমারী (জন্ম ২২ জানুয়ারি ১৯৩৪) একজন ভারতীয় কবি এবং সমাজকর্মী, যিনি দক্ষিণ ভারতের কেরালায় পরিবেশ ও নারীবাদী আন্দোলনের অগ্রদূত হিসেবে পরিচিত।  তিনি তার কবি পিতার সামাজিক সক্রিয়তা এবং জাতীয়তাবাদী চেতনায়  প্রভাবিত হন। তিনি প্রকৃতি সংরক্ষণ সমিতি, প্রকৃতি সংরক্ষণে অভয়া সংগঠন এবং মানসিকভাবে অসুস্থদের জন্য একটি ডে-কেয়ার সেন্টার এর প্রতিষ্ঠাতা সম্পাদক। তিনি কেরালা স্টেট উইমেন’স কমিশনের চেয়ারপার্সন হিসেবে দায়িত্ব পালন করেছেন।
জন্ম ও শিক্ষা
সুগতাকুমারী ১৯৩৪ সালের ৩ জানুয়ারী কেরালা র ভাজুভেলিল থারাভাদু এ আরানমুলায় জন্মগ্রহণ করেন। তার বাবা, বোদেশ্বরন ছিলেন বিখ্যাত একজন গান্ধী চিন্তাবিদ ও লেখক, যিনি দেশের স্বাধীনতা সংগ্রামে জড়িত ছিলেন। তার মাতা ভি.কে. কারতিয়ায়িনী সংস্কৃত ভাষায় ছিল যার বিশাল পান্ডিত্য এবং সংস্কৃত ভাষার শিক্ষকতা পেশায় জড়িত ছিলেন। তিরুবনন্তপুরম বিশ্ববিদ্যালয় কলেজ থেকে স্নাতক ডিগ্রি অর্জনের পর সুগতাকুমারী ১৯৫৫ সালে দর্শনশাস্ত্রে মাস্টার্স ডিগ্রি লাভ করেন । পরবর্তীতে থিসিসের জন্য তিন বছর 'কমপারেটিভ স্টাডি অফ দি কনসেপ্ট অফ মোক্ষ ইন ইনডিয়ান স্কুলস অফ ফিলোসপি' গবেষণা করেছিলেন, কিন্তু থিসিস সম্পন্ন করেননি।
সুগতাকুমারী এর স্বামী ডাঃ কে. ভায়ালুদ্দন নায়ার (১৯২৯-২০০৩) ও একজন শিক্ষাবিদ ও লেখক ছিলেন। শিক্ষাবিষয়ক মনোবিজ্ঞানের একজন বিশেষজ্ঞ হিসেবে নায়ার কৃতিত্বপূর্ণ কয়েকটি কাজ করেছেন যার মধ্যে রয়েছে শ্রী অরবিন্দো’স ফিলোসপি বিষয়ে গবেষণা করে ব্যাপকভাবে প্রশংসিত হয়েছেন। লক্ষ্মী নামের তাঁদের একটি মেয়ে আছে। সুগতাকুমারী এর বড় বোন হৃদয়াকুমারী সাহিত্য সমালোচক ও শিক্ষাবিদ ছিলেন । রোমান্টিকতা নিয়ে মালয়ালম ভাষায় রচিত গবেষণাধর্মী “কল্পনীকথা (Kalpanikatha)” গ্রন্থের জন্য হৃদয়াকুমারী কেরালা সাহিত্য একাডেমী পুরস্কার ১৯৯১ লাভ করেছিলেন।
বর্তমানে সুগতাকুমারী কেরালা স্টেট জাওহার বালাভবন, থিরুভানান্থপুরাম এর অধ্যক্ষ এবং কেরালা স্টেট ইনস্টিটিউট অফ চিল্ড্রেন’স সাহিত্য কর্তৃক প্রকাশিত শিশু পত্রিকা থালিরু এর প্রধান সম্পাদক হিসেবে কর্মরত।
সাহিত্য কর্ম
সুগতাকুমারী রচিত প্রথম কবিতা ১৯৫৭ সালে একটি সাপ্তাহিক পত্রিকায় ছদ্মনামে প্রকাশিত হয়েছিল এবং যার মাধ্যমে ব্যাপক পাঠক মনোযোগ আকর্ষণ করতে সক্ষম হয়েছিলেন। Pathirappookal (Flowers of Midnight) রচনার জন্য সুগতাকুমারী ১৯৬৮ সালে কেরালা সাহিত্য একাডেমি পুরস্কার লাভ করেছিলেন।  Raathrimazha (Night Rain) এর জন্য ১৯৭৮ সালে কেন্দ্র সাহিত্য একাডেমী পুরস্কার লাভ করেন। Paavam Manavahridayam, Muthuchippi, Irulchirakukal and Swapnabhoomi হলো তার অনন্য অসাধারন রচনা।